
E L Ő T E R J E S Z T É S

Sülysáp Város Önkormányzata Képviselő-testületének

2016. február 18-án tartandó munkaterv szerinti ülésére

16. napirendhez

Tárgy: Sülysáp 428/1 hrsz.-ú ingatlan túlépítésének és túlhasználatának rendezése
Tisztelt Képviselő-testület!

Mint az már az elmúlt ülésen napirendre került, Polatschek Tibor és Polatschek Tiborné Sülysáp, Kossuth Lajos utca 191/A. szám alatti lakosok kérelmet terjesztettek elő a tulajdonukban lévő Sülysáp, Kossuth Lajos utca 191/A. szám, 428/1 hrsz. alatti ingatlan telekhatár-rendezése ügyében.
A kérelmezők az ingatlanukat érintő ügyintézés során tudták meg, hogy a telkük jogilag jóval kisebb az általuk természetben használt (1987-ben lekerített) területnél, ráadásul a telken 1986-ban felépített lakóház sem az építési engedélyben meghatározott helyre épült, hanem átlóg a 426 hrsz.-ú területre. A 426 hrsz.-ú földrészlet egy, a Sülysáp Város Önkormányzata tulajdonában álló közterület, jelesül az Alkotmány utca. 
A lakóépület anno az ingatlan-nyilvántartásban is feltüntetésre került, ám igen gondatlanul, hiszen az épületet nem a tényleges, hanem az építészeti tervrajz szerinti helyére rajzolták fel, figyelmen kívül hagyva, hogy ténylegesen nem ott épült meg.
A mellékelt felmérési vázlaton látható, hogy a kerítés a jogi határtól cca.7,5 m távolságra van, a túlhasznált terület cca. 194 m2. 
A Polgári Törvénykönyvről szóló 2013. évi V. törvény 5:28. §-a szerint, ha a tulajdonos jóhiszeműen földjének határain túl építkezett, a szomszéd követelheti, hogy a túlépítő a beépített rész használatáért és a beépítéssel okozott értékcsökkenésért adjon kártalanítást vagy vásárolja meg a beépített részt, ha a föld megosztható.
Mivel a túlhasználattal érintett földterület közterület, ami a forgalomképtelen önkormányzati törzsvagyonba tartozik, azt elbirtokolni nem lehet. Valójában mindössze két szabályos jogi megoldás van:

1. a túlhasználat megszüntetése,

2. használati díj fizetése. 
A Képviselő-testület előző ülésen meghozott döntésének megfelelően a Polgármesteri Hivatal összegyűjtötte az üggyel kapcsolatosan fellelhető építésügyi dokumentumokat a következők szerint:
· érintett ingatlan kerítésépítési dokumentációja, 
· szomszédis ingatlan kerítésépítési dokumentációja,
· érintett ingatlan lakóépület építési és használatbavételi engedélyezési dokumentációja, 

· szomszédos ingatlan lakóépület építési engedély dokumentációjából származó helyszínrajz (1990). 

Ezek fényében kérem az előterjesztés újratárgyalását és döntésük meghozatalát.
…/2016. (II. 18.) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 107. § alapján 
1./ A Sülysáp 428/1 hrsz.-ú ingatlan túlépítésének és túlhasználatának tulajdonjogi rendezése érdekében megvételre ajánlja fel Polatschek Tibor és Polatschek Tiborné Sülysáp, Kossuth Lajos utca 191/A. szám alatti lakosok részére a Sülysáp 426 hrsz.-ú földrészlet túlhasználattal érintett cca. 194 m-es részét, 1.000.000 Ft összegű eladási ár ellenében.

2./ Az ajánlati kötöttség 2016. március 1. napjáig áll fenn, ezt követően – érdemi megállapodás hiányában – az önkormányzat eljárást kezdeményez a Polgári Törvénykönyvben szabályozott rendezés iránt.





Határidő: azonnal
Felelős: polgármester
Sülysáp, 2016. január 11.

Horinka László s.k.

